དུས་སྐབས་དེ་ལ་རྒྱ་ནག་གི་མཁས་པའི་ཁྲོད་དུ་ཡི་གེ་དང་མི་དམངས་ཀྱིས་བཤད་པའི་སྐད་གཉིས་ཐག་ཉེ་བོར་བཟོ་དགོས་བར་འདོད་པའི་ལྟ་བ་ཤུགས་དྲག་ཡོད་པས།སྙན་ངག་པ་ཞིས་ཀྲི་མོ་དང་ཀོ་མོ་རོ་སོགས་ཀྱིས་གྲོང་ཚིག་གི་ལམ་ནས་སྙན་ངག་མང་པོ་བྲིས་ནས།གཞི་ནས་དེང་རངས་ཀྱི་སྙན་ངག་གསར་པ་དེ་མགོ་ཚུགས་ཡོད་པར་བཤད།ལྷག་པར་ཏུ་ཞིས་ཀྲི་མོ་ཟེར་པ་དེ་སྐད་གྲགས་ཆེན་པོ་ཞིག་བྱུང་བ་དང་།ཁོ་ནི་ཐོག་མར་ཨ་རི་དང་རྗེས་སུ་དབྱིན་ཇིའི་ཁམ་ཟམ་གཙུག་ལག་བསླབ་གྲྭ་སོགས་སུ་སློབ་གཉེར་བྱས་ཤིང་།ཁོང་གིས་ཁམ་ཟམ་གྱི་ཟམ་ཆུ་འགྲམ་ཏུ་བྲིས་པའི་༼ཁམ་ཟམ་ལ་ཡང་བསྐྱར་བདེ་མོ་བཞག་པ༽ཟེར་པའི་སྙན་ངག་དེ་རྒྱ་ནག་པ་ཡོངས་ཀྱི་མི་ཤེས་པ་མེད་པ་ལྟ་བུ་ཆགས་པ་རེད།